高黎貢山謠（高黎貢山在永昌西，下臨怒江，左右平川，謂之穹賧湯浪，加萌所居也。朝濟怒江登山，暮方到山頂。冬中山上積雪苦寒，夏秋又苦穹賧湯浪毒暑酷熱。河賧賈客，在尋傳羈旅未還者，爲之謠曰：）
作者：無名氏
朝代：唐

paragraphs: 冬日欲歸來，高黎貢山雪。
秋夏欲歸來，無那穹賧熱。
春時欲歸來，囊中絡賂絕。
（原注：絡賂，財之名也。
《蠻書》二、《永昌府文徵》一）。